REFERAT

Styremøte i Oslo Skytterkrets 2. oktober 2019

Til stede: Lena Ytterdahl, Paul Otto Vatne, Hans Kristian Jensrud, Lasse Johnsen og Jan Erik Karlsen.

Åpning

1. Styreleder ønsket velkommen. Referatet fra styremøte 11. juni 2019 var tidligere godkjent på mail og sendt lagene. Enkelte punkter ble referert.

Nytt fra grenlederne

1. Paul Otto Vatne orientert om de gode resultater fra EM hvor Anita Bjørkedal (50 m rifle) og Jenny Vatne utmerket seg. Jenny Vatne fikk bronsemedalje i mixed team og satte ny norgesrekord på 300 helmatch med 1166 poeng.

1. Lasse Johnsen orienterte om lerdue som nå er ferdig med sesongen. Jørgen Engen har hatt mange gode resultater i sesongen. Han informerte om opprettelsen av Oslo skeet- og trapklubb hvor Kim Øvrid er styreleder.

Økonomi

1. Balanserapporten ble fremlagt og kommentert av Hans Kristian Jensrud. Skytterkretsen har en god økonomisk situasjon og forbruket er i samsvar med budsjettet. Kretsen har god likviditet.

Aktivitetsstøtte

1. Pistol har ikke søkt om aktivitetsstøtte for 2017 og 2018. Styret vedtok derfor at denne støtten på kr 30.000 overføres som tilskudd til Ekeberg skytebane.
2. Styret har endret reglene for aktivitetsstøtte slik at frist for å benytte midlene og fremsende bilag settes til 31. desember.
3. Styret har mottatt søknad om økonomisk støtte til en ung skytter fra Tommy Sørlie. Styret har tidligere oversendt denne saken til leder viltmål slik at han eventuelt kan benytte noe av aktivitetsstøtten til dette formålet.

Kanalrens

1. Det firmaet som har serviceavtale på vårt ventilasjonssystem på Ekeberg har påpekt at det er behov for en hovedrengjøring. Styret har fått et tilbud på noe over kr 70.000. Styret er i tvil om dette er nødvendig siden vi har rutinemessig vedlikehold av samme firma to ganger i året. Det ble vedtatt at styret skal leie inn en ekspert som kan gjennomføre en inspeksjon av anlegget. Styret avventer resultatet av en slik inspeksjon.

Kombihallen på NIH

1. Banen er åpnet med 20 skiver på 50 meter. Det arbeides med å etablere et anlegg med fire flyttbare luftskiver. Det er ønskelig at de klubbene som blir faste leietakere kan opprette et samarbeidsstyre. Det er høye leiepriser, og gjesteskyttere bør få anledning til å skyte på ledig plass hos de faste lagene mot en passende betaling.

Kretsledermøte

1. Det blir gjennomført kretsledermøte på Comfort Hotel Gardermoen 22 til 23 november med deltakelse av Lena Ytterdahl og Paul Otto Vatne. Kretsen finansierer deltakelsen.

Kjønnsbalansen i styret

1. Det vises til vedlegg A som er en anbefaling fra en intern arbeidsgruppe i denne saken. Styret sluttet seg tidligere til en løsning hvor Lasse Johnsen og Benedicte Schibbye bytter plass i styret for å tilfredsstille reglene for kjønnsbalanse. Det viste seg at det ikke var mulig å gjennomføre dette bytte med et styrevedtak, men fikk en avvisning på grunn av uoverensstemmelse med protokollen. Saken er litt komplisert og styret finner det viktigst, også ut fra en vurdering av betydningen for registrerte styremedlemmer og en eventuell tredjepart, at styret reelt sett innkalles og fungerer slik tinget besluttet. Styret vil sørge for at registrene bringes i overenstemmelse med realitetene i forbindelse med førstkommende kretsting.
2. Lasse Johnsen opplyste at han og Benedicte Schibbye gjerne bytter plass på først-kommende kretsting om det ønskes. På den måten vil saken bli løst.

Oslo idrettskrets - ekstraordinært kretsting

1. Det gjennomføres ekstraordinært kretsting den 21. oktober kl 1730 i Osloidrettens hus på Ekeberg. Hovedsaken på møtet er diskusjon av planene for modernisering av anlegget. Styret finner ingen opplysninger om eventuelle planer for skytebaneanlegget i de fremlagte dokumenter. Styrets hovedoppgave under møtet blir å finne ut om det foreligger planer, og eventuelt gi synspunkter på disse. Fra styret deltar Lena Ytterdahl, Hans Kristian Jensrud og Paul Otto Vatne.

Neste styremøte

1. Tidspunkt fastsettes senere.

Jan Erik Karlsen

Referent